Za vernu mu službu plate mi kad ne bi
Za vernu mu službu plate mi kad ne bi,
   vapiću mu tužbu i zemlji i nebi;
pitaću osvetu sve mlade dni moje
   vrh tebe i štetu, neharna gospoje.
O brijeme bjeguće, doved' dan, doved' noć,
   općinu tve kuće, hod' meni na pomoć!
Proljetje, i ljeto, i jesen i zime
   prived', ma osveto, letušte o brime!
Privedi uza se, kô ti se podoba,
   godišta, i čase, i vijeke i doba.
Ti tvojom jakosti nemilo pohara'
   nje rajske ljeposti i mu vil postara':
rumene ružice š nje usti utruni,
   uzori nje lice, oči zrak uduni;
pram zlatom ki gori, sjedinam stamni ga,
   srebrom ga pritvori, a snijegom prikri' ga
da pozna s tve sile sred svoga života
   neharne za vile da nije ljepota.

Ivan Bunić Vučić

sr:Za vernu mu službu plate mi kad ne bi